Леополд је рођен у Бриселу 9. априла 1835. године, као друго дете владајућег белгијског монарха Леополда -{I}- и његове друге супруге Лујзе, ћерке француског краља Луја Филипа. Француска револуција из 1848. године присилила је његовог прадеду Луја Филипа да побегне у Уједињено Краљевство. Британски монарх, краљица Викторија, био је рођака Леополда -{II}-, пошто су Леополдов отац и Викторијина мајка били брат и сестра. Луј Филип је умро две године касније, 1850. Леополдова крхка мајка била је дубоко погођена смрћу свог оца, и здравље јој се погоршало. Она је умрла је од туберкулозе исте године, када је Леополд имао 15 година.